Στα πλαίσια της 2η αξιολόγησης, «μπήκε στο τραπέζι» ζήτημα για κατάργηση των νομοθετικών ρυθμίσεων που αφορούν στην υποχρέωση αιτιολόγησης των απολύσεων, την άρση των ρυθμίσεων για τις πρόσθετες δραστηριότητες στα ιδιωτικά σχολεία και κατάργηση του ωραρίου των 21 ωρών στα Φροντιστήρια Μέσης Εκπαίδευσης και τα Κέντρα Ξένων Γλωσσών. Τίποτα δεν πρέπει να θεωρούμε δεδομένο. Καμία αναμονή. Εμείς οι εργαζόμενοι θα περιφρουρήσουμε τη ζωή και τα δικαιώματά μας. Ο χώρος της Ιδιωτικής Εκπαίδευσης δε θα εξαιρεθεί απ’ αυτή την επίθεση. Το αντίθετο!! Ζούμε ήδη τη εργασιακή ανασφάλεια, την τις απλήρωτες υπερωρίες, την ανασφάλιστη εργασία, την τρομοκρατία στους χώρους δουλειάς. Αυτή η κατάσταση θα γίνει ακόμα χειρότερη αν δεν τους εμποδίζουμε με τον αγώνα και την πάλη μας.